### 47

# 1849. augusztus 23.
Csausz Lajos+ Békés vármegyei tisztiorvos bizonyítványa Damjanich János+ betegségéről*

Alulírott Damjanich+ tábornok úrtól felszólítva, hogy ítéljem meg orvosilag, vajon beteg lábának a nemrégiben tett út következtében megromlott állapotát figyelembe véve újra útra kelhet-e a gyógyulás különösebb veszélyeztetése nélkül, kijelentem, hogy a fokozott gyulladás és a bőséges gennykiválasztás miatt a testi nyugalomra mindennél inkább szüksége van, következésképp tábornok úrnak az orvosi kezelés mellett, a megkezdődött gyógyulás különösebb veszélyeztetése nélkül nem szabad elhagynia megszokott, szigorúan vízszintes ágyát.

Gyula, 1849. augusztus 23.

Csausz Lajos+
Békés vármegye tisztiorvosa