### 2*

# Damjanich János+ levele feleségének

Jó reggelt, páratlan gyermek!

Mivel tegnap nem küldtél vörös bort, ma üvegeket küldök, és kérlek, mondd meg Jánosnak*, hogy egy másik hordóból töltse meg, mert az előbbi savanyú volt. Nem is hiszed, mennyire jót tett a friss levegő; tegnap közel két óra hosszat ültem kint. Jobb étvágyam volt, és nagyon jól aludtam, ami bizony már régen történt.

Ma megígérte nekem az ezredes-hadbíró, hogy be fog hozni téged. Isten áldja meg ezt a nemes embert. Nem tudom, de azt hiszem, hogy ez még ma meg fog történni. Eközben azonban minden további nélkül megkérheted erre a tábornok urat is.

Ez az ember* behozhatná leveledet, és átadhatná a főfoglárnak. Isten veled, imádott drága lelkem, örökké a te hűséges

Janid

Küldj egy kenyeret, és kérdezd meg a zsidót, van-e neki jó fenyő– és gyümölcspálinkája. Igen szeretnék ezekből. Üdvözlet és csók a Mamának, és ha találkozol a jó testvérekkel*, add át nékik szívélyes üdvözletemet. Isten áldjon meg.

Jani