### 18

# 1849. augusztus 15.
Részlet az osztrák minisztertanács jegyzőkönyvéből*

2. A miniszterelnök* beszámolt a Varsóból jött legfrissebb hírekről: ezek szerint a III. orosz hadtest kardcsapás nélkül elfoglalta Nagyváradot, és az erősítések megérkezése után megindult Arad felé; továbbá: herceg Paszkevics+ tábornagy átiratáról*, amely szerint elhárította magától Görgey+ kísérletét, hogy vele a megadásról tárgyaljon, és őt törvényes felsőbbségéhez utasította, egyidejűleg értesítve erről báró Haynau+ táborszernagyot; a miniszterelnök ezért igen udvarias hangú válaszlevélben köszönetet fog mondani a tábornagynak.

Ebből az alkalomból a belügyminiszter hangot adott annak az elképzelésének, hogy báró Haynaut talán fel lehetne hatalmazni ilyen tárgyalásokba bocsátkozásra.