### 69

# 1849. szeptember 27.
Karl Ernst+ császári királyi törzshadbíró felterjesztése Haynaunak*

No. 1271/t

Arad, 1849. szeptember 27.

A felkelőfőnökök, Aulich Lajos+ alezredes és Török Ignác+ hadmérnök alezredes, Láhner György+ és Schweidel József+ őrnagy, Poeltenberg Ernő+, Nagysándor József+ és Dessewffy Arisztid+ kapitány, Knezić Károly, gróf Leiningen+ Károly és Damjanich János+ százados, Lázár+ János [!] tiszti jellegének megtartása nélkül kilépett hadnagy ügyében felségsértés bűntettére, valamint Gáspár András+ kapitány ügyében fegyveres felkelésben való részvétel bűntettére vonatkozó vizsgálati és haditörvényszéki iratokat van szerencsém nagyméltóságodnak alázatosan és a legmélyebb tisztelettel, a haditörvényszéki ítéletek magas megerősítése céljából felterjeszteni, és van szerencsém nem kevésbé tiszteletteljesen kérni nagyméltóságodat, szíveskedjék magas megfontolás és mérlegelés tárgyává tenni, milyen mértékben vehető figyelembe a haditörvényszék elnöke által és általam előterjesztett mellékelt kegyelmezési javaslat Schweidel, Dessewffy+ és Lázár+ vádlottak érdekében.

Kénytelen voltam egyelőre függőben hagyni a Lenkey+ János felkelőfőnök ügyére vonatkozó büntetési javaslatot, mert nevezetten az elmúlt napokban az elmezavar jelei mutatkoztak, és jelenleg orvosi megfigyelés alatt áll.