Damjanich+ özvegye 1903-ban, nyolcvanhárom éves korában írta ezt az érdekes levelet Hamvay Ödön+nek, aki több (nem nagyon magas színvonalú) könyvet szentelt az aradi vértanúk, kivált pedig Damjanich+ emlékének. Az özvegy engedélyével ő közölhette először Damjanichnak a börtönből írt leveleit és ezt a levelet is (Damjanich levelei nejéhez. Bev. és ford. Hamvay Ödön+. Budapest, 1910.). A Hamvay által közölt szöveg néhány apróbb eltérést mutat az eredeti levéltől; mi természetesen az eredeti levél szövegét közöljük. Damjanichné+ levele jelenleg a Magyar Tudományos Akadémia könyvtárának kézirattárában van (a Magyar Tudományos Akadémia Könyvtárának kézirattára Ms 4746/45)