a rögtönzött hadikövet – Görgey+ seregének a váci csata után sikerült elszakadnia az üldöző orosz haderő zömétől. Csak Hruljov+ ezredes kis lovaskülönítménye követte a magyar sereget. Az ezredes, nehogy megveretésnek tegye ki magát, Katlarov kapitányt és Rüdiger+ főhadnagyot hadikövetként Görgeyhez küldte és fegyverletételre szólította fel. Görgey+ átlátott a cselen, a felszólítást visszautasította, de élt a lehetőséggel, és arra számítva, hogy Paszkevics+ tudomására fog jutni a követjárás, szóban megüzente, hogy Magyarország inkább fogadna el orosz, mint Habsburg uralkodót, erről azonban az oroszoknak a magyar kormánnyal kell tárgyalniuk. Bónis kormánybiztos útján a tárgyalásokról jelentést tett a kormánynak. Az oroszok iparkodtak bagatellizálni a egészet az osztrákok szemében, Paszkevics+ azonban megbízta az osztrák főhadiszállásra beosztott orosz tábornokot, hogy puhatolja ki Haynau+ véleményét, milyen feltételekkel tehetnék le a magyarok a fegyvert.