### 72

# 1849. október 1.
Johann Susan+ császári királyi vezérőrnagy utasítása Karl Ernst+ császári királyi törzshadbírónak*

A hadsereg-főparancsnok úr őnagyméltósága megbízásából közlöm önnel, hogy a mellékelt ítéletek végrehajtására reggel, kellő időben kerüljön sor, hogy az elítéltek elrettentő példaként egész nap közszemlére legyenek kitéve a vesztőhelyen.

Őnagyméltósága emlékezteti továbbá, hogy a hadbíróság nyomban az ítélet végrehajtása után küldje meg az erre vonatkozó rövid tudósítást, azaz az ítéletek rövid kivonatát a pesti és a pozsonyi katonai kerületi parancsnokságnak, valamint az erdélyi polgári és katonai kormányzóságnak, hogy a szokásos módon közzé lehessen tenni az újságokban.

Ha Temesváron van már újság, oda is az ítéletek rövid kivonatának másolatát.

Ács, 1849. október 1.

Susan+
vezérőrnagy és főhadsegéd