### 68

# 1849. szeptember 21.
Karl Ernst+ császári királyi törzshadbiró felterjesztése Haynaunak*

No. 1249/t

Arad, 1849. szeptember 21.

Mellékelten van szerencsém nagyméltóságodnak a 2. Hannoveri király huszárezredbeli Kiss Ernő+ ezredes és gróf Vécsey Károly+ őrnagy felkelőfőnökök ügyére vonatkozó vizsgálati és haditörvényszéki iratokat az ítéletei magas megerősítése céljából legalázatosabban felterjeszteni. A ma megtartott haditörvényszéki tárgyalás után érkezett az aradi várparancsnoksághoz egy többek által írt, Nagyszentmiklóson, 1849. augusztus 27-én kelt beadvány Kiss Ernő+ ezredes úr érdekében; bátorkodom ezt is nagyméltóságod elé terjeszteni.

A többi felkelőfőnök ügyében is befejeződött a vizsgálat, egyidejűleg hozzáfogok ítéletre bocsátásukhoz, és haladéktalanul útnak fogom indítani az ügyükre vonatkozó vizsgálati és haditörvényszéki iratokat.