### 73

# 1849. október 1.
Poeltenberg Ernő+ beadványa Karl Ernst+ császári királyi törzshadbírónak*

Alulírott 1848 augusztusában a 4. huszárezreddel Bécsből Magyarországra jőve, abban a hiszemben, hogy felesége legkésőbb egy hónap múlva utána jön, feleségének csaknem minden holmiját hat nagy táskába és egy igen nagy bőröndbe összecsomagolva egy poggyászszekéren a 4. huszárezred póttelepével beszállította.

Mivel ezek a vagyontárgyak pengő pénzben bizonyára több mint hat-hétezer forint értékűek, és alulírott nem tudja, mi történt az utóbbi időben ezzel a pótteleppel, ezért bátorkodik nagyságodhoz fordulni szíves tanácsért, hogy kell-e valamit ebben az ügyben tenni, és ha igen, milyen utat kell választani.

Ha nagyságod erről a dologról kegyesen beszélni kíván még velem, kérem, szíveskedjék értem küldeni.

Arad, 1849. október 1-én.

Poeltenberg