## A haditörvényszéki tárgyalás jegyzőkönyve*

Arad vára, 1849. szeptember 21.

### Haditörvényszéki tárgyalás

melyet a magas hadsereg-főparancsnokság parancsára felségsértés bűntette miatt vizsgálat alatt levő Kiss Ernő+ Hannoveri király huszárezredbeli császári királyi ezredes úr ügyében tartottak

A vádlott urat az egybegyűlt haditörvényszék elé állították, és megkérdezték tőle:

– Van-e a haditörvényszék tagjainak valamelyike ellen alapos ellenvetése?

Ezután a vádlott úr jelenlétében a bírói esküt előírás szerűen letették, még egyszer felolvasták neki vallomását, valamint f. hó 18-i utólagos beadványát, és megkérdezték tőle:

– Megerősíti-e vádlott úr ezeket a vallomásait, és van-e még valami előadnivalója?

– Megerősítem felolvasott vallomásomat és utólag át nyújtott beadványomat, és nincs semmi hozzátennivalóm.

Kiss+ ezredes

A vádlott úr elvezetése után a többi iratot és a votum informativumot felolvasták, utána a bíróság tagjai tanácskozásra vonultak vissza, végül rendfokozatuk szerint behívták őket, és szavazatukat következőképp vették jegyzőkönyvbe:

### A tizedesek

Kiss+ ezredes vádlott úr bűnös felségsértés bűntettében, és ezredesi rangjának, rendjeleinek és bárhol található minden ingó és ingatlan vagyonának elvesztése mellett lőpor és golyó általi halállal büntetendő

Franz Demel+ tizedes | Mathias Himler+ tizedes

### Az őrmesterek

Kiss Ernő+ ezredes vádlott úr bűnös felségsértés bűntettében, és ezredesi rangjának, rendjeleinek és bárhol található minden ingó és ingatlan vagyonának elvesztése mellett lőpor és golyó általi halállal büntetendő

Karl Fieber+ őrmester | (olvashatatlan aláírás) őrmester

### A hadnagy urak

Kiss+ ezredes vádlott úr bűnös felségsértés bűntettében, és ezredesi rangjának, rendjeleinek és bárhol [!] minden ingó és ingatlan vagyonának elvesztése mellett lőpor és golyó általi halállal büntetendő

Wilhelm Ritter von Wunschheim+ főhadnagy | Silvin Berg+ von Falkenberg főhadnagy

### A százados urak

Kiss Ernő+ ezredes vádlott úr bűnös felségsértés bűntettében, és ezredesi rangjának, rendjeleinek és bárhol [!] minden ingó és ingatlan vagyonának elvesztése mellett lőpor és golyó általi halállal büntetendő

galánthai Nagy Adolf+ százados | Franz Hubik+ százados

### Az őrnagy urak

Kiss Ernő+ ezredes vádlott úr bűnös felségsértés bűntettében, és ezredesi rangjának, rendjeleinek és bárhol [!] minden ingó és ingatlan vagyonának elvesztése mellett lőpor és golyó általi halállal büntetendő

Hieronymus Lang+ őrnagy | Josef Eschenbacher+ tüzér őrnagy

### Az alezredes urak

Kiss Ernő+ ezredes vádlott úr bűnös felségsértésben, és ezredesi rangjának, rendjeleinek és bárhol található minden ingó és ingatlan vagyonának elvesztése mellett lőpor és golyó általi halállal büntetendő

Johann Wewera+ őrnagy (alezredes híján) | Josef Tichy őrnagy (alezredes híján)

### A tábornok és elnök úr

Kiss Ernő+ ezredes vádlott úr bűnös felségsértésben, és ezredesi rangjának, rendjeleinek és bárhol található minden ingó és ingatlan vagyonának elvesztése mellett lőpor és golyó általi halállal büntetendő

Howiger
vezérőrnagy, elnök

### A törzshadbíró

Kiss Ernő+ ezredes vádlott úr tehát egyhangúlag bűnös felségsértésben, és ezredesi rangjának, rendjeleinek és bárhol ingó [!] minden ingó és ingatlan vagyonának elvesztése mellett lőpor [!] általi halállal büntetendő

Ernst
törzshadbíró