Lázár Vilmos+né Reviczky Mária bárónő híresen szép asszony volt – ezt bizonyítja az a domborművű arcmás is, mely a Kerepesi temetőben levő sírkövén látható. Első férjének, Halasy Józsefnek (1784-1844) halála után, háromgyerekes özvegyasszonyként ment feleségül a nála három esztendővel fiatalabb Lázár Vilmos+hoz. Rendkívül boldog házasságban éltek. Lázárné+ a karánsebesi fegyverletétel után urához sietett, vele volt Temesvárt, majd Aradra is elkísérte. Leiningen+ rövid napi jegyzeteiből sejthetjük, hogy Lázárné+ többször is járt férjénél az aradi börtönben, és a foglyokat – sajnos, túlzottan derűlátó – hírekkel látta el. Levele alapján elképzelhető, hogy október 5-én ő is bent járt halálra ítélt férjénél. A szöveget Bartha Albert: Az aradi 13 vértanú pörének és kivégzésének hiteles története (Budapest, 1930.) című munkája alapján közöljük.