### 52

# 1849. augusztus 25.
Haynau+ átirata Fjodor Vasziljevics Rüdiger+ orosz csász. lovassági tábornoknak*

3797/Operations-Kanzlei (hadműveleti iroda), geheim (titkos)

Tábornok úr!

Köszönettel megkaptam 46. szám átiratát, melyet nagyméltóságod f. hó 12/24-én intézett hozzám.

Már értesültem arról a tényről, hogy elég tekintélyes számú hadifogoly tisztnek sikerült kijátszani az őrök éberségét, és eltávozni a fogságból. Sajnálatos, hogy ezekkel a lázadókkal képesek voltak úgy bánni, mintha tisztességes hadifoglyok volnának, akiknek a szavában bízni lehet; hogy még azt sem tartották szükségesnek, hogy lefegyverezzék őket, és hogy az őrzésük nem volt hatékonyabb. Ennek az eredménye, hogy sok olyan ember, akinek érdekében áll minden erejével szembeszállni a rend helyreállításával és a törvényes kormánnyal, újra elvegyülhet a királyság lakosai közé, és forradalmi szellemben tevékenykedhet majd. – Nehéz azt feltételezni, hogy ezeknek a foglyoknak a többsége nem szökik meg, ha alkalma nyílik rá.

Engedje meg, gróf úr, hogy őszinte tiszteletemről biztosítsam, és fogadja nagyrabecsülésem kifejezését, mellyel maradok nagyméltóságodnak stb. stb.

Haynau
táborszernagy