Pankotán fogtak el a Lucca gyalogezred közvitézei – Ormai+ a szabadságharc utolsó napjait Pankotán töltötte. Innen küldte el a hadügyminisztériumnak 1849. augusztus 7-én azt a levelet, amelyben lemond ezredesi rangjáról és a vadászezredek felügyelői tisztéről. Példáját augusztus 10-én követte segédtisztje és egyszersmind sógora, Rozsváry Ferenc őrnagy. Ormai+ családi perpatvarai és elszámolási gondjai miatt késve próbált menekülni, pedig korábbi büntetése miatt nyomós oka volt rá. A Lucca gyalogezred a Károly Lajos luccai, 1847-től pedig pármai uralkodó herceg (1799-1883) nevét viselő császári királyi 24. (galíciai) gyalogezred volt.