## MA SZÜNETELTEK A VESZTŐHELYEN AZ ÁSATÁSOK

Ma szüneteltek a vesztőhelytelepi ásatások, holnap ellenben az egész környéket felássák. Ismeretes, hogy a megtalált csontváz koponyájának homlokcsontját, amelyet egyébként Aulich Lajos+ tábornok koponyájának tartanak, ismeretlen személy – valószínűleg emlékbe – elvitte. Kara Győző+ tanár, az ásatások vezetője felhívást intézett az ismeretlenhez, hogy szolgáltassa vissza a [A 470. old utolsó sora a 471. utolsó soraként folytatódik, ezután már jó a szöveg PG.] koponyacsontot, és ma a Dacia kávéházban az illető egyik pincérnek át is adta a keresett csontot azzal az utasítással, hogy adja át az ott uzsonnázó Kara+ tanárnak.

[Erdélyi Hírlap (Arad), 1932. május 20. 6. old.]