Schlik+ tábornok felszólítására nem volt hajlandó megadni magát – Damjanich+ Schliknek 1849. augusztus 12-én a következő választ küldte Hasslinger osztrák százados és hadikövet útján: „Altábornagy úr felszólítására válaszolva a helyőrség kijelenti, hogy az utolsó emberig védi magát.” Rögtön e válasz elküldése után elindult a két magyar hadikövet, hogy Rüdigernek a vár átadását felkínálja. Damjanich+ tehát Görgeyhez hasonlóan (és augusztus 11-i levelének hatására), reményteljesebbnek ítélte az oroszok előtti meghódolást, mint az osztrákok előttit.