Elmondta élményeit az az ember is, aki Kovács Mihálynak+ segédkezett Kiss Ernő+ holttestének elszállításában. Visszaemlékezéseinek két lejegyzése maradt fenn. Előbb azt a jegyzőkönyvet közöljük, amelyet a bocsári jegyző vett fel 1896-ban, amikor Vörös Márton+ kilencvenhat éves volt (1848-49. Történelmi lapok, 1896. 15-16. sz.), majd pedig azt a szöveget, amelyet Hegedűs János+ közölt 1906-ban megjelent Kiss Ernő+-életrajzában. Az utóbbi nyilatkozat idején Vörös Márton+ már százöt éves volt; 1906-ban, százhat esztendős korában halt meg Bocsáron, Torontál vármegyében.