Ez az amnesztia nincs sem szerződésileg kikötve, sem megígérve – az oroszok valóban nem ígértek amnesztiát a magukat megadó magyaroknak, de (jóhiszeműen) azt mondták, hogy az életük nem forog veszélyben. Paszkevics+ mégis azt érezte, hogy többet ígért, mint szabad lett volna, ezért ezekben a napokban egyik levelet a másik után írja a cárhoz és az osztrák vezetőkhöz, és az amnesztia megadására próbálja rábeszélni őket. Miklós cár+ maga is támogatta Paszkevicsnak+ ezt a kezdeményezését, de hiába. Mindketten éppen ezért próbálták meg bizonygatni, hogy Görgeynek a fegyverletételen kívül más választása is volt, és elhúzhatta volna még a háborút. Sajnos, a valóságban ennek az anyagi feltételei nem voltak már meg.