### 16

# 1849. augusztus 14.
Fjodor Vasziljevics Rüdiger+ orosz császári lovassági tábornok levele Damjanich Jánosnak+*

Hruljov+ ezredes; hadtestem egyik osztagának parancsnoka értesített, hogy méltóságod kijelentette, kész a fegyvert letenni, ha tőlem felhívást kap rá. Ezért felszólítom, hogy kövesse hadserege főparancsnokának, Görgey+ úrnak példáját, és feltétel nélkül tegye le a fegyvert; én a magam részéről kötelezem magam*, hogy önt az ön által vezényelt helyőrséggel együtt biztonságban Nagyváradra szállítom, az orosz császári hadsereg főparancsnokának, Varsó hercegének tartózkodási helyére, mint ezt Görgey+ úrra és csapataira nézve már elrendeltem. Ezzel az írásommal egyidejűleg Görgey+ úr hasonló értelemben írt felszólítását is kézhez kapja.

Kisjenő, 1849. augusztus 2/14.

gróf Rüdiger
őfelségének, Oroszország császárának főhadsegéde
és a III. orosz gyaloghadtest parancsnoka