### 6

# 1849. augusztus 11.
Részlet az osztrák minisztertanács jegyzőkönyvéből*

6. A Bécs kormányzója* által három tiszt ügyében – akik a magyar lázadók szolgálatába álltak, és a törvényes uruk ellen vívott harc során elfogattak – beterjesztett haditörvényszéki halálos ítéletekkel kapcsolatban a belügyminiszter felkérte az igazságügy-minisztert, mondjon véleményt: végre kell-e hajtani ezeket az ítéleteket, vagy a halálos büntetés helyett börtönbüntetést kell-e kiszabni, tekintetbe véve azt a tényt, hogy előreláthatólag sajnos sok hasonló eset fog még előfordulni.