Az aradi vértanúk közül csak kettő földi maradványait vizsgálták meg tudományos alapossággal, az 1913 októberében az aradi sáncárokból kiemelt Lázár Vilmos+ét és Schweidel József+ét. A vizsgálatokat kiváló antropológusunk, Bartucz Lajos+ végezte. Az ő irathagyatékából közöljük a két jegyzőkönyvet (mindkettő gépelt másolat, eredeti aláírásokkal) és a jelentést, amelyet Bartucz Lajos+ saját kezű kéziratos fogalmazványából dr. Allodiatoris Irma rekonstruált; az újságcikk az Aradi Közlöny 1913. október 21-i számából való, a befejező kitűnő összefoglalót Bartucz Lajos+ írta, és a Magyarság 1930. október 5-i számában jelent meg. Nagy kár, hogy Bartucz Lajosnak+ nem volt módjában az 1932-ben, 1933-ban megtalált csontmaradványokat megvizsgálni, és hogy a tábornokok csontjainak 1974-es áthelyezését sem előzte meg tudományos vizsgálat.