Csernovics Péter+ Damjanich+ feleségének volt rokona, de rokonságot tartott magával a vértanúval is. A szabadságharc idején Temes vármegye főispánja („temesi gróf”), 1848 júliusáig délvidéki királyi biztos. A kivégzések után ő szerezte meg Damjanich+ és Láhner+ holttestét – a másik két holttestet tudomásunk szerint a rokonság szerezte meg, Csernovics itt saját szerepét kissé felnagyítja. Ismételten nyilatkozott a két vértanú eltemetéséről, legtüzetesebben az Aradon megjelenő Alföld című újság 1890. október 5-i, illetve az Arad és vidéke 1890. október 6-i számában. Ez a két szöveg egyező; mi is ezt közöljük.