### 55

# 1849. augusztus 25.
Haynau+ utasítsa Karl Ernst+ császári királyi törzshadbírónak*

Präs. 1205/t

Intézkedtem az iránt, hogy a Görgey+ hadtestével Világosnál magukat megadó felkelővezéreket és azokat a tiszteket, akik korábban a császári királyi hadseregben szolgáltak, és esküjük megszegésével a lázadók zászlaja alá álltak, továbbá az ugyanebbe a kategóriába eső tiszteket Dessewffy+ és Lázár+ hadtestéből – ez utóbbiakat is beleértve –, valamint a fentiekkel egyidejűleg fogságba eset lázadó országgyűlési képviselőket és kormánybiztosokat a várba hozzák, és a terhükre rótt felségsértés miatt hadbírósági vizsgálat alá vessék és elítéljék.

Ezeknek a vizsgálatoknak vezetésével törzshadbíró urat bízom meg, és bízva az ön szorgalmában, elvárom, hogy a vizsgálatokat az önhöz beosztott hadbírák segítségével gyorsan fejezze be.

A fenti kategóriákba tartozó letartóztatottak jegyzékét az aradi várparancsnokság fogja az ön rendelkezésére bocsátani.

Az aradi főhadiszálláson, 1849. augusztus 25.

Haynau
táborszernagy