### 16*

# Kiss Ernő+ levele Asserman Ferenc+ honvéd ezredesnek

Ezredes úr!

Azt hiszem, ön ismer engem, és meg lehet győződve róla, hogy én minden ingó vagyonom feláldozása árán is hű maradtam eskümhöz – és tudja, hogy én voltam az ön előmenetelének elindítója*.

Ezeket a körülményeket abban a meggyőződésben említem, hogy a haza java önnek éppen annyira a szívén fekszik, mint nekem. – Ezért felszólítom, ezredes úr, hogy olvassa át azt a levelet, amelyet ugyancsak ma küldök Klapka+ tábornoknak.

A tartalma meg fogja győzni, hogy a vár további védelme már nem nevezhető hazaszeretetnek, hanem csak önző elképzeléseket szolgál.

Vesse latba alárendeltjeinél minden befolyását, hogy a vár átadásához való csatlakozásukkal Komárom vidékét is megajándékozzák azzal az üdvös békével, amelyet megadásunk jóvoltából az egész haza, Erdélyt is beleértve, élvez – annál is inkább, mert az ilyen hasztalan védelem már-már őrültség.

Számítok az ön eszére, szívére és hazaszeretetére, és maradok jóakarója

Arad vára, 1849. szeptember 11.

Kiss Ernő+