Rátky Frigyes+ Csernovics Péter+ mácsai birtokán volt gazdatiszt. Nyugodt, megbízható leírását többször közölték lapokban (pl. Alföld, 1890. szeptember 24., Arad és vidéke, 1890. szeptember 25. stb.). Egyik-másik cikkben az a valószínűleg Vass István volt honvédtiszt tollából származó kétes hitelű hozzátétel is olvasható, hogy a holttesteket a patkányok megrágták. Rátky+ eredeti levelének szövegét használta fel Hamvay Ödön+: Damjanich János+ élete története és szemelvények nejéhez intézett leveleiből (Budapest, 1904. 185-) című könyvében. Ezért erre a szövegre esett választásunk.