Teleki Sándor az aradi vértanúk kivégzésének idején maga is az aradi vár foglya volt. Kitűnő, bár korántsem mindig megbízható visszaemlékezéseket írt. 1854-ben megírta a L’Homme című lap naptára számára aradi emlékeit. A szöveget átdolgozva 1883-ban a Budapesti Hírlap közölte, majd innen átvette a Nagybánya és vidéke című lap 1883. október 9-i száma. Ezt a szöveget adta ki Caetri Elek a szerkesztésében megjelent: Teleki Sándor+ Emlékezzünk régiekről (Bukarest, 1973. 181-185. old.) című kötetben.