## A haditörvényszéki tárgyalás jegyzőkönyve*

Arad vára, 1849. szeptember 26.

### Haditörvényszéki tárgyalás

melyet a magas császári királyi hadsereg-főparancsnokság rendeletére a felségsértés, illetve fegyveres lázadásban való részvétel bűntettével vádolt Aulich Lajos+ alezredes Poeltenberg Ernő+ kapitány – Láhner György+ őrnagy – Török Ignác+ hadmérnök alezredes – Nagysándor József+ nyugállományú kapitány – Schweidel József+ őrnagy – Knezić Károly százados – gróf Leiningen+ Károly százados – Dessewffy Arisztid+ kapitány – Damjanich János+ százados – Lázár Vilmos+ tiszti jellegének megtartása nélkül kilépett hadnagy – és végül Gáspár András+ kapitány ügyében tartottak

A vádlott urakat együttesen az egybegyűlt haditörvényszék elé állították, és megkérdezték tőlük:

– Van-e a haditörvényszék tagjainak valamelyike ellen alapos ellenvetésük?

Ezután jelenlétükben a bírói esküt előírásszerűen letették, minden vádlott úrnak még egyszer felolvasták a vallomását, és megkérdezték tőlük:

– Megerősíti-e vádlott úr mindezeket, és van-e még valami tényszerű előadnivalója?

1. Damjanich+ százados vádlott úr:

– Megerősítem vallomásomat, és nincs más előadnivalóm.

Damjanich

2. Aulich Lajos+ alezredes vádlott úr:

– Megerősítem felolvasott vallomásomat, és nincs más előadnivalóm.

Aulich+ alezredes

3. Poeltenberg Ernő+ kapitány úr:

– Megerősítem felolvasott vallomásomat, beleértve e hó 15-i utólagos beadványomat is, és nincs több hozzáfűznivalóm.

Poeltenberg

4. Láhner+ őrnagy vádlott:

– Megerősítem vallomásomat, beleértve e hó 17-i utólagos beadványomat is, és kérem kegyes figyelembevételét.

Láhner

5. Török+ alezredes vádlott úr:

– Megerősítem vallomásomat és személyi adataimhoz azt kell még hozzátennem, hogy én hét szegény sorsú testvér közt a legidősebb vagyok.

Mivel apám legtöbbet az én neveltetésemre költött, úgy éreztem, halála után köteles vagyok átvenni az atyai szerepet. Testvéreim közül két szegény hajadon húgomat teljesen én tartom el, és a többieket legalább annyira támogatnom kell, hogy folytathassák és befejezhessék azt az örökösödési pert, amelyből mindegyikükre egy kis örökrész eshet.

A várparancsnokságom ideje alatt Komáromban működő haditanácsra vonatkozóan meg kell jegyeznem, hogy ez már korábban is fennállt, és ezért azt nekem is meg kellett hagynom.

Felváltásom után sem vethettem magam Komáromból a császári királyi csapatok karjaiba, mert már nagyon messzire eltávolodtak; magyar érzelmű helységeken kellett volna útlevél nélkül keresztülutaznom, és mint szökevényt mindenképp feltartóztattak volna. Ráadásul Komárom és az osztrák csapatok közt magyar csapatok álltak.

Második kihallgatásomkor említettem, hogy Windisch-Grätz+ herceg kiáltványa, hogy jelentkezzünk főhadiszállásán, nem jutott ex officio* tudomásomra, ezt oda helyesbítem, hogy az akkori várparancsnok, Majthényi+, nem köröztette ezt a kiáltványt, mert különben hozzám, mint helyi erődítési igazgatóhoz el kellett volna jutnia.

Csak később hallottam beszélni róla; akkor azonban a vár már teljesen körül volt zárva, nem volt már remény az eltávozásra, ha megkíséreltem volna, elfognak és rögtönítélő bíróság elé állítanak.

Azzal a kötelezvénnyel kapcsolatban, amelyet az Országos Honvédelmi Bizottmány követelt tőlünk, elmondtam, hogy kiállítása a terrorizmus légkörében történt meg. Ezt az alábbi esettel is igazolni tudom. Mivel a kötelezvény szövegezése kétértelmű volt, egy kapitány, egy született lengyel, néhány szót a maga védelmére hozzá akart tenni. Ezt jelentették, őt pedig négy krajcár fogolyilletménnyel fogságba vetették. Csak én engedtem szabadon, mikor a várparancsnokságot átvettem, és azzal igazoltam elbocsátását, hogy a kapitány lengyel és nem magyar.

Ha én, a született magyar, megtagadtam volna ennek a tőlünk megkövetelt kötelezvénynek a kiállítását, a fenti példa értelmében még szigorúbb eljárásra számíthattam volna.

Más előadnivalóm nincs.

Török Ignác+ alezredes

6. Gáspár+ kapitány vádlott:

– Megerősítem vallomásomat, és nincs más előadnivalóm, csak az, hogy századom már annyira demoralizálva volt, hogy nem tarthattam meg őfelsége hűségén. Igen, az altisztek a szállásomra is benyomultak, és azt követelték tőlem, hogy vezessem őket az ellenség: tudniillik a horvátok ellen, mert elegük van az ide-oda menetelésből. Amikor a katonai fegyelem szabályaira felhívtam a figyelmüket, vagyis hogy kéréseket csak szolgálati úton lehet előterjeszteni, azt felelték, név szerint Huba+ őrmester, hogy vége már a szigorú fegyelemnek, beköszöntött a szabadság.

Gáspár András+

7. Nagysándor+ kapitány vádlott úr:

– Megerősítem vallomásomat, és nincs semmi hozzátennivalóm.

Nagysándor József+

8. Schweidel+ őrnagy vádlott úr:

– Megerősítem vallomásomat, beleértve e hó t 6-i utólagos beadványomat is, és kérem kegyes figyelembevételét.

Schweidel

9. Knezić Károly százados vádlott:

– Megerősítem vallomásomat, és nincs más előadnivalóm.

Knezić

10. Gróf Leiningen+ százados vádlott úr:

– Megerősítem vallomásomat, beleértve e hó 17-i utólagos beadványomat is, és nincs semmi hozzátennivalóm.

gróf Leiningen+ Károly

11. Dessewffy Arisztid+ nyugállományú kapitány vádlott úr:

– Megerősítem vallomásomat, beleértve utólagos beadványomat is, és nincs semmi hozzátennivalóm.

Dessewffy Arisztid+

12. Lázár Vilmos+ vádlott úr:

– Megerősítem vallomásomat, és kíméletet kérek.

Lázár Vilmos+

Ezek után felolvasták a többi iratot és a votum informativumot, utána a bíróság tagjai tanácskozásra vonultak vissza, végül rendfokozatuk szerint behívták őket, és szavazatukat következőképp vették jegyzőkönyvbe:

### A tizedesek

Aulich Lajos+ alezredes – Poeltenberg Ernő+ kapitány – Láhner György+ őrnagy – Török Ignác+ alezredes – Nagysándor József+ nyugállományú kapitány – Knezić Károly százados – gróf Leiningen+ Károly százados – Dessewffy Arisztid+ nyugállományú kapitány és Damjanich János+ százados, valamint Lázár Vilmos+ tiszti jellegének megtartása nélkül kilépett hadnagy vádlottak bűnösek felségsértés bűntettében, és bárhol található minden ingó és ingatlan vagyonuknak, és a tényleges tisztek rangjuknak elvesztése mellett kötél általi halállal – Schweidel+ őrnagy vádlott lőpor és golyó általi halállal – Gáspár András+ kapitány vádlott pedig fegyveres lázadásban való részvétel miatt rangjának és orosz Vlagyimir-rendjének elvesztése mellett tízévi várfogsággal büntetendők

Anton Sperlich+ tizedes | August Walter+ tizedes

### Az őrmesterek

1. Aulich Lajos+ alezredes – 2. Poeltenberg Ernő+ kapitány – 3. Láhner György+ őrnagy – 4.. Török Ignác+ alezredes – 5. Nagysándor József+ nyugállományú kapitány – 6. Knezić Károly százados – 7. gróf Leiningen+ Károly százados – 8. Dessewffy Arisztid+ nyugállományú kapitány – 9. Damjanich János+ százados – 10. Lázár Vilmos+ kilépett hadnagy vádlottak felségsértés miatt vagyonuk, és az első kilenc rangja elvesztése mellett kötél általi halállal – 11. Schweidel József+ őrnagy vádlott felségsértés miatt rangjának és vagyonának elvesztése mellett lőpor és golyó általi halállal – végül 12. Gáspár András+ kapitány fegyveres lázadásban való részvétel miatt rangjának és orosz Vlagyimir-rendjének elvesztése mellett tízévi várfogsággal büntetendők

(olvashatatlan aláírás) őrmester | Ignaz Heinze+ őrmester

### A hadnagy urak

1. Aulich Lajos+ alezredes – 2. Poeltenberg Ernő+ kapitány – 3. Láhner György+ őrnagy – 4. Török Ignác+ alezredes – 5. Nagysándor József+ nyugállományú kapitány – 6. Knezić Károly százados – 7. gróf Leiningen+ Károly százados – 8. Schweidel József+ őrnagy – 9. Dessewffy Arisztid+ nyugállományú kapitány – 10. Damjanich János+ százados – 11. Lázár Vilmos+ vádlottak felségsértés miatt rangjuk, illetve nyugdíjuk, valamint minden ingó és ingatlan vagyonuk elvesztése mellett Schweidel+ vádlott kivételével kötél általi halállal – ez utóbbi lőpor és golyó általi halállal – 12. Gáspár András+ kapitány pedig fegyveres lázadásban való részvétel miatt rangjának és orosz Vlagyimir-rendjének elvesztése mellett tízévi várfogsággal büntetendők

Wilhelm Ritter von Wunschheim+ főhadnagy | Joseph Handl+ hadnagy

### A százados urak

1. Aulich Lajos+ alezredes – 2. Poeltenberg Ernő+ kapitány – 3. Láhner György+ őrnagy – 4. Török Ignác+ alezredes – 5. Nagysándor József+ nyugállományú kapitány – 6. Knezić Károly százados – 7. gróf Leiningen+ Károly százados – 8. Schweidel József+ őrnagy – 9. Dessewffy Arisztid+ nyugállományú kapitány – 10. Damjanich János+ százados – 11. Lázár Vilmos+ vádlottak felségsértés miatt rangjuk, illetve nyugdíjuk, valamint minden ingó és ingatlan vagyonuk elvesztése mellett Schweidel+ vádlott kivételével kötél általi halállal – ez utóbbi lőpor és golyó általi halállal – 12. Gáspár András+ kapitány fegyveres lázadásban való részvétel miatt rangjának és orosz Vlagyimir-rendjének elvesztése mellett tízévi várfogsággal büntetendők

Adolf von Lenk+ százados | Franz Neumann+ százados

### Az őrnagy urak

1. Aulich Lajos+ alezredes – 2. Poeltenberg Ernő+ kapitány – 3. Láhner György+ őrnagy – 4. Török Ignác+ alezredes – 5. Nagysándor+ nyugállományú kapitány – 6. Knezić Károly százados – 7. gróf Leiningen+ Károly százados – 8. Dessewffy Arisztid+ nyugállományú kapitány – 9. Damjanich János+ százados – 10. Lázár Vilmos+ – és 11. Schweidel József+ őrnagy vádlottak felségsértés miatt rangjuk, illetve nyugdíjuk, valamint vagyonuk elvesztése mellett, mégpedig az első tíz kötél általi halállal – Schweidel+ 11. vádlott lőpor és golyó általi halállal – 12. Gáspár András+ kapitány pedig fegyveres lázadásban való részvétel miatt rangjának és orosz Vlagyimir-rendjének elvesztése mellett tízévi várfogsággal büntetendők

Hieronymus Lang+ tüzér őrnagy | Josef Eschenbacher+ őrnagy

### Az alezredes urak

1. Aulich Lajos+ alezredes – 2. Poeltenberg Ernő+ kapitány – 3. Láhner György+ őrnagy – 4. Török Ignác+ alezredes – 5. Nagysándor+ nyugállományú kapitány – 6. Knezić Károly százados – 7. gróf Leiningen+ Károly százados – 8. Dessewffy Arisztid+ nyugállományú kapitány – 9. Damjanich János+ százados – 10. Lázár Vilmos+ – és 11. Schweidel József+ őrnagy vádlott urak bűnösek felségsértésben, és rangjuk, illetve nyugdíjuk, valamint vagyonuk elvesztése mellett, mégpedig az első tíz kötél általi halállal – a 11., Schweidel József+, lőpor és golyó általi halállal – Gáspár András+ kapitány pedig fegyveres lázadásban való részvétel miatt rangjának és orosz Vlagyimir-rendjének elvesztése mellett tízévi várfogsággal büntetendők

Johann Wewera+ őrnagy (alezredes híján) | Josef Tichy+ őrnagy (alezredes híján)

### Az ezredes és elnök úr

csatlakozik a törzshadbíró büntetési javaslatához, tehát egyhangúlag

Johann Moser+ nyugállományú ezredes mint elnök | Ernst törzshadbíró