lehető a békés megegyezés – október közepétől november végéig – a strázsai magyar támadást leszámítva – tulajdonképp hallgatnak a fegyverek a déli hadszíntéren. A Leiningen+ által említetteken kívül is számos béketárgyalásra kerül sor, pl. Vetter+ is jár a szerb táborban. A Honvédelmi Bizottmány Klapka+ őrnagyot küldi a tárgyalást vezető kormánybiztosokhoz, és bizonyos, bár a szerb követeléseket ki nem elégítő engedményekre hajlandó. A fegyvernyugvás idején sok helyen kicserélik a hadifoglyokat, az elmenekültek is visszatérnek, itt-ott már az előőrsök is barátkoznak. Rajačić azonban végül elutasítja a magyar ajánlatokat, mert az a véleménye, hogy a katonai helyzet inkább az osztrákoknak kedvez.