## A haditörvényszéki tárgyalás jegyzőkönyve*

Arad vára, 1849. október 13.

### Haditörvényszéki tárgyalás

melyet báró Haynau+ táborszernagy és hadsereg-főparancsnok úr őnagyméltósága utasítására tartottak a felségsértés bűntettében való részvétellel vádolt Kazinczy Lajos+ lázadó ezredes ügyében

A vádlottat az egybegyűlt haditörvényszék elé állították, és megkérdezték tőle:

– Van-e a haditörvényszék tagjai ellen valami ellenvetése?

– Nincs.

Ezután a vádlott jelenlétében a bírói esküt előírásszerűen letették, még egyszer felolvasták neki vallomását, és megkérdezték tőle:

– Megerősíti-e mindezt, és van-e még valami előadnivalója?

– Megerősítem minden felolvasott vallomásomat, és nincs semmi hozzátennivalóm.

Kazinczy Lajos+

A vádlott elvezetése után a többi iratot és a votum informativumot felolvasták, utána a bíróság tagjai tanácskozásra vonultak vissza, majd rendfokozatuk szerint behívták őket, és szavazatukat következőképp vették jegyzőkönyvbe:

### A közvitézek

Kazinczy Lajos+ vádlott bűnös felségsértés bűntettében, és bárhol található minden ingó és ingatlan vagyonának elvesztése mellett lőpor és golyó általi halállal büntetendő

(olvashatatlan aláírás) közvitéz | Johann Homolka+ közvitéz

### Az őrvezetők

Kazinczy Lajos+ vádlott bűnös felségsértés bűntettében, és bárhol található minden ingó és ingatlan vagyonának elvesztése mellett lőpor és golyó általi halállal büntetendő

(olvashatatlan aláírás) őrvezető | Johann Scherhauser+ őrvezető

### A tizedesek

Kazinczy Lajos+ vádlott bűnös felségsértés bűntettében, és bárhol található minden ingó és ingatlan vagyonának elvesztése mellett lőpor és golyó általi halálla büntetendő

Joseph Geringer+ tizedes | Karl Kindtmann+ tizedes

### Az őrmesterek

Kazinczy Lajos+ vádlott bűnös felségsértés bűntettében, és bárhol található minden ingó és ingatlan vagyonának elvesztése mellett lőpor és golyó általi halállal büntetendő

Lorenz Raubitz+ őrmester | Mathias Herbinger+ őrmester

### A hadnagy urak

Kazinczy Lajos+ vádlott bűnös felségsértés bűntettében, és bárhol található minden ingó és ingatlan vagyonának elvesztése mellett lőpor és golyó általi halállal büntetendő

Wilhelm Wunschheim+ főhadnagy | Theodor Trnka+ hadnagy

### A százados urak

Kazinczy Lajos+ vádlott bűnös felségsértés bűntettében, és bárhol található minden ingó és ingatlan vagyonának elvesztése mellett lőpor és golyó általi halállal büntetendő

Albert Edler von Strandl+ százados | Anton Hron von Leuchtenber+ százados

### Az elnök úr

Kazinczy Lajos+ vádlott bűnös felségsértés bűntettében, és minden ingó és ingatlan vagyonának elvesztése mellett lőpor és golyó általi halállal büntetendő

Johann Moser+
nyugállományú ezredes mint elnök

### A törzshadbíró

Kazinczy Lajos+ vádlott tehát egyhangúlag bűnös felségsértés bűntettében, és minden ingó és ingatlan vagyonának elvesztése mellett lőpor és golyó általi halállal büntetendő

Ernst
törzshadbíró