### 5*

# Damjanich János+ levele feleségének

Angyaljóságú, drága Milikém!

Köszönöm a könyveket, és szeretném tudni, hogy János átadta-e neked a pincetokot.

Igen száraz olvasnivalót kerestél ki – de közben mégis múlik az idő.

Vettél részemre almát? Jani elküldte-e a vörös bort? Nékem már nincs, és holnap elküldöm a boros kosarat, hogy egypár üveg vöröset küldjél. Ha tehát Péter pincéjében jobb vörös bor nincs, keress valami jót Aradon, hogy holnapra legyen. Kérek egy lepedőt. Hogy vagy Mezei+ gazdával, és intézkedtél-e Bettelheimnél+ Péter Pester Zeitungja dolgában*? Megmondtál neki mindent rólam? Mit csinál a Mama, megmondtad neki, hogy az ő harisnyái szebben vannak csinálva – de nem olyan jó formájúak, mint a tiéid? Hogy vagytok, kedveseim? Lábam már nem dagadt, de ismét egy más helyen fog fölfakadni. Már türelmetlenné tesz!

Mikor láthatlak? A jó foglárnak rajta kell lennie! Isten veled, drága jó Emíliám, ezer szíves csók és üdvözlet szerető

Janidtól

Mamának kézcsók, és üdvözlet a kedves nővéreknek. Tisztelem és csókolom őket szívemből igen sokszor.

Üdvözlet minden jó, nemes embernek! Mit csinál a jó Balás*?

Gyertyát!

Dratsayt+ és Eichnert+ figyelmeztetned kell, hogy a dolgokra szükségem van*.