## Dessewffy Arisztid+ utólagos beadványa*

Kérem a tisztelt vizsgáló bizottságot, szíveskedjék kihallgatási jegyzőkönyvemhez még a következő, csak később eszembe jutott adatokat csatolni.

Amikor az olaszországi zavargások kitörtek, kérést intéztem Ottinger+ jelenlegi altábornagy, akkor budai dandárparancsnok úrhoz, legyen segítségemre, hogy visszatérhessek a császári hadseregbe, tényleges szolgálatra. Később, amikor már Magyarországon is megkezdődtek a zavargások, megismételtem kérésemet Ottinger+ altábornagy úrnál, ő meg is ígérte, hogy támogatja kérésemet, de mégis eredménytelen maradt.

1848. augusztus havában, anélkül, hogy folyamodtam volna érte, kineveztek nemzetőr őrnagynak Eperjesre; a fentiekkel, gondolom, igazoltam, hogy sohasem volt szándékomban a csász. csapatok ellen harcolni. Később azonban a magyar alkotmányra tett esküm a magyar minisztérium iránti engedelmességre kötelezett.

Dessewffy Arisztid+