### 3

# 1849. augusztus 5.
Részlet az osztrák minisztertanács jegyzőkönyvéből*

4. A belügyminiszter* indíttatva érezte magát, hogy felhívja a minisztertanács figyelmét, mennyire végletes önkénnyel és gyakran milyen mértéktelenül szabják ki a katonai bíróságok a büntetéseket politikai bűncselekményekre. A kegyelmet és a szigort nemritkán vaktában alkalmazzák. A kedvezőtlen hatás miatt ő mindenesetre nagyon fájlalná, ha továbbra is halálra ítélnének alantos tiszteket, miközben felkelő tábornokok, mint Moga+, ötévi várfogsággal megússzák a dolgot. Von Schmerling+ igazságügy-miniszter ugyanebben az értelemben nyilatkozott a saját álláspontjáról, és felsorolt néhány esetet, amelyben a katonai bíróságok kirívó ítéletet hoztak.