### 31*

# Nagysándor József+ levele nővérének, Schmidt Jánosnénak+

Kedves jó testvérem!

El sem tudod képzelni, mennyire elszomorított az a hír, hogy beteg vagy – tudod, hogy milyen végtelenül, milyen határtalanul szeretlek – valamennyiőtöket! – de nemsokára meggyógyulsz, meg kell gyógyulnod Emma+ és Gyuri+* – ők ketten nélküled élni sem tudnának – mi is lenne szegényekből nélküled annyira rászorulnak anyai irányításodra, annyira te vagy életük minden kincse – meggyógyulsz, szeretett drága testvérem. – Isten végtelenül jó igazságos és a sors, mely olyan súlyosan sújtotta szerencsétlen családunkat – egy harmadik – valószínűleg utolsó áldozattal – végre ki lesz engesztelve. Isten veled, szeretett jó testvérem – légy boldog, legyetek mind boldogok – ezért imádkozik lelke mélyéből

Arad, 1849. IX. 8.

Testvéred
Pepi